**PUHEENJOHTAJA**

Arvoisat yhdistysten puheenjohtajat ja aktiivit!

Piiriemme syyskokous pidettiin Laitilan kaupungintalolla torstaina 5.11.2020 ja illan isäntinä toimivat Laitilan Reservinaliupseerit ry:stä yhdistyksen puheenjohtaja Kai Sainio ja varapuheenjohtaja Jussi Perkkola. Upeiden järjestelyjen lisäksi kokousväellä oli mahdollisuus käydä tilaisuuden jälkeen tutustumassa Laitilan Patria-killan järjestämään talvisotanäyttelyyn.  
Mikäli teillä on mahdollisuus käydä näyttelyssä, suosittelen vahvasti. Näyttelytilan aukiolot kannattaa varmistaa etukäteen. Haluan vielä kerran osoittaa lämpimät kiitokset Kaille, Jussille ja Laitilan yhdistykselle kaikista järjestelyistä kokouksemme eteen.  
Samaten onnittelen vielä tilaisuudessa kaikkia palkittuja yhdistyksiä ja henkilöitä sekä piirihallitukseen valittuja toimikaudelle 2021. Hienoa, että Reserviläispiirillä oli yhtä lukuun ottamatta kaikki palkittavat paikalla!

Marraskuisen pimeyden ja koronan keskellä olemme saaneet onnistuneesti vietyä läpi piirien kilpailut ja yhdistyksissä on ollut aktiivista toimintaa. Kiinnitin huomiota varsinkin lokakuun Parivartioon, missä oli mukavia juttuja yhdistysten toteuttamista tapahtumista, tällaisia kirjoituksia olisi toivottavaa saada jatkossakin lisää.

Parivartioon liittyen toivon, että olette ottaneet haasteen vastaan tuon talousasian kanssa ja lähteneet keräämään aktiivisesti mainoksia joulukuun parivartioon. Tässä on myös yhdistyksellä erinomainen mahdollisuus kerätä varoja omaan kassaan loppuvuonna. Piirien yhteinen lehti on meidän kaikkien yhteinen asia ja siksi tässä haastoimme itsemme puheenjohtajina sekä teidät kaikki mukaan varojen keräämiseen.

Kokouksista yksi isompia tapahtumia on Reserviläisliiton vuotuinen liittokokous, mikä pidetään tänä vuonna Seinäjoella. Liittokokoukseen osallistumisesta on tarkat ohjeet [www.reservilaisliitto.fi/liitto/liittokokous-2020/](http://www.reservilaisliitto.fi/liitto/liittokokous-2020/) osiossa. Allekirjoittanut menee paikan päälle ja mikäli Turun suunnalta tai matkalta on muitakin lähdössä, niin ottakaa yhteyttä. Autossa on tilaa kolmelle henkilölle Kokous alkaa klo 13.00 Kongressikeskus Framissa ja ainakin tämän vuoden kokouksessa on puheenjohtajan valinta tiedossa. Toki tällä hetkellä ei ainakaan vielä ole vastaehdokkaita istuvalle puheenjohtajalle tullut esiin. Kokousta ennen Etelä-Pohjanmaan Reserviläsipiiri ry juhlii 60-vuotista taivaltaan juhlavastaanotolla ja kahvitarjoilulla.  
Liittokokoustapahtumassa juhlapuheen pitää puolustusministeri Antti Kaikkonen.

Kannattaa laittaa jo nyt ylös Imatran liittokokouspäivä seuraavalle vuodelle, mikä on 20.11.2021.

Toivotan teille hyvää syksyä ja hyviä valintoja omiin syyskokouksiinne, mikäli niitä on vielä pitämättä. Toivotan teille terveyttä ja koronan sekä viranomaisten ohjeiden sallimissa rajoissa aktiivista toimintaa loppuvuodeksi.

Minna Nenonen

Varsinais-Suomen reserviläispiiri

Puheenjohtaja

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA, PARIVARTION TOIMITUSNEUVOSTO**

Ilmoittakaa vuoden 2021 toimikuntiin yhdistyksenne edustajia toiminnanjohtajalle ([vsres@co.inet.fi](mailto:vsres@co.inet.fi)) 27.11. mennessä.

**LÄHIAJAN TAPAHTUMIA**

* 21.11. Reserviläisliiton liittokokous Seinäjoki

**JÄSENREKISTERI**

Jatkossa voit tehdä rekisteriin itse korjauksia. Jäsenrekisterin tietoja päivitetään säännöllisesti Postin järjestelmästä, joten osoitetietojen muutoksista ei tarvitse ilmoittaa.

Tässä ohjeita maanpuolustusrekisterin käyttöön: Jokainen jäsen voi internetin kautta itse tarkistaa ja päivittää omat jäsentietonsa. Reserviläisliiton nettisuvulla

kohdassa Jäsenille --> Tarkasta ja korjaa jäsentietosi --> Kirjaudu jäsenasioihin. Käyttäjätunnuksena toimii oma jäsennumero ja ensimmäisellä sisäänkirjautumiskerralla

salasanana on postinumero. Salasana on vaihdettava ensimmäisen sisäänkirjautumisen yhteydessä.

Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin

automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. Ei muuta kuin kokeilemaan ja

pitämään omat tiedot ajan tasalla!"

**PIIRITOIMISTO**

**Piirihallituksen seuraava kokous** on torstaina 17.12. kello 18.00 Heikkilässä.

**Seuraava PYT:n kokous** on etäkokouksena tiistaina 24.11. kello 17.00.

**Parivartion 6/2020** aineistopäivä on 27.11. (pl. Itsenäisyyspäivän jutut 7.12.) ja lehti ilmestyy 17.12. Teemana on ”Itsenäisyyspäivä”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle ([vsres@co.inet.fi](mailto:vsres@co.inet.fi)) ja toimitukseen ([parivartio@gmail.com](mailto:parivartio@gmail.com)). **Muistakaa toimittaa kilpailujen tulokset aina vain Word – asiakirjana!**

**Messupaketti** on siirretty ”talviteloille”. Varaukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta ([vsres@co.inet.fi](mailto:vsres@co.inet.fi)). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika).

Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy joulukuun 15.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toistaiseksi. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email [vsres@co.inet.fi](mailto:vsres@co.inet.fi).

Ohessa on **vuoden 2021 tapahtumakalenterin luonnos**

***Piiritoimisto toivottaa kaikille antoisaa syksyn jatkoa!***